Source: http://sci-girl.blogspot.com/2010/09/oug-nr-84-din-20-septembrie-2010.html
Timestamp: 2017-10-20 10:52:07+00:00
Document Index: 8800746

Matched Legal Cases: ['articolul 37', 'articolul 42', 'articolul 44', 'Articolul 85', 'articolul 87', 'articolul 87', 'Articolul 90', 'articolul 90', 'Articolul 100']

One SCI Girl: O.U.G. Nr. 84 din 20 septembrie 2010
O.U.G. Nr. 84 din 20 septembrie 2010
ORDONANTA URGENTA Nr. 84 din 20 septembrie 2010
ACT PUBLICAT IN: MONITORUL OFICIAL NR. 654 din 22 septembrie 2010
Având în vedere Strategia naţională pentru protecţia, integrarea şi incluziunea socială a persoanelor cu handicap în perioada 2006-2013 „Şanse egale pentru persoanele cu handicap - către o societate fără discriminări", aprobată prin Hotărârea Guvernului nr. 1.175/2005, luând în considerare faptul că, la data intrării în vigoare a Ordonanţei de urgenţă a Guvernului nr. 68/2010 privind unele măsuri de reorganizare a Ministerului Muncii, Familiei şi Protecţiei Sociale şi a activităţii instituţiilor aflate în subordinea, în coordonarea sau sub autoritatea sa, a fost abrogată Ordonanţa Guvernului nr. 14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, aprobată cu modificări şi completări prin Legea nr. 239/2003, cu modificările şi completările ulterioare, care reglementa atât componenţa comisiilor de evaluare a persoanelor adulte cu handicap judeţene sau ale sectoarelor municipiului Bucureşti, cât şi componenţa comisiei superioare de evaluare a persoanelor adulte cu handicap, având în vedere faptul că reglementările menţionate vizează interesul public şi constituie o situaţie extraordinară deoarece, în lipsa acestora, există riscul afectării majore a procesului de evaluare şi de stabilire a drepturilor persoanelor cu handicap, sunt necesare modificarea şi completarea în regim de urgenţă a actualului cadru legislativ reglementat de Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
Art. I. - Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr. 1 din 3 ianuarie 2008, cu modificările şi completările ulterioare, se modifică şi se completează după cum urmează:
„Art. 2. - (1) Persoanele cu handicap sunt acele persoane cărora mediul social, neadaptat deficienţelor lor fizice, senzoriale, psihice, mentale şi/sau asociate, le împiedică total sau le limitează accesul cu şanse egale la viaţa societăţii, necesitând măsuri de protecţie în sprijinul integrării şi incluziunii sociale."
2. La articolul 37, alineatele (2) şi (3) se modifică şi vor avea următorul cuprins:
„(2) Pe perioada concediului de odihnă al asistentului personal, angajatorul are obligaţia de a asigura persoanei cu handicap grav un înlocuitor al asistentului personal.
(3) In situaţia în care angajatorul nu poate asigura un înlocuitor al asistentului personal, persoanei cu handicap grav i se acordă indemnizaţia prevăzută la art. 43 alin. (1) sau găzduirea într-un centru de tip respira."
3. La articolul 42, după alineatul (6) se introduce un nou alineat, alineatul (7), cu următorul cuprins:
„(7) In situaţia în care angajatorul nu poate asigura angajarea asistentului personal, se acordă indemnizaţia prevăzută la alin. (4), indiferent de opţiunea exprimată potrivit prevederilor alin. (1) şi (4)."
4. La articolul 44, partea introductivă şi litera a) se modifică şi vor avea următorul cuprins:
„Art. 44. -Autorităţile administraţiei publice locale prevăzute la art. 43 alin. (2) au obligaţia:
a) de a angaja şi salariza asistentul personal al persoanei cu handicap grav, în condiţiile prezentei legi;".
„Art. 59. - Persoanele cu handicap au următoarele obligaţii:
d) să depună diligentele necesare pentru a beneficia de drepturile prevăzute de lege;
f) să depună diligente pentru încadrarea în muncă, în condiţiile legii, în raport cu pregătirea, posibilităţile fizice şi psihice, pe baza recomandărilor comisiei cu competenţă în domeniu;
h) să aducă la cunoştinţa direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în termen de 48 de ore de la luarea la cunoştinţă, orice modificare cu privire la gradul de handicap, domiciliu sau reşedinţă, starea materială şi alte situaţii de natură să modifice acordarea drepturilor prevăzute de lege."
6. Articolul 85 se modifică şi va avea următorul cuprins:
„Art. 85. - (1) Persoanele cu handicap beneficiază de drepturile prevăzute la art. 6 pe baza încadrării în grad de handicap, în raport cu gradul de handicap.
(3) Incadrarea în grad şi tip de handicap a adulţilor cu handicap se face de comisia de evaluare a persoanelor adulte cu handicap, denumită în continuare comisie de evaluare.
(10) Criteriile medicopsihosociale pe baza cărora se stabileşte încadrarea în grad şi tip de handicap sunt aprobate prin ordin comun al ministrului muncii, familiei şi protecţiei sociale şi al ministrului sănătăţii."
7. La articolul 87, alineatul (1) se modifică şi va avea următorul cuprins:
„Art. 87. - (1) Comisia de evaluare are următoarele atribuţii principale:
c) reevaluează periodic sau la sesizarea direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti încadrarea în grad şi tip de handicap, orientarea profesionala, precum şi celelalte măsuri de protecţie a adulţilor cu handicap;
g) promovează drepturile persoanelor cu handicap în toate activităţile pe care le întreprinde."
8. La articolul 87, după alineatul (3) se introduc trei noi alineate, alineatele (4)-(6), cu următorul cuprins:
„(4) Incadrarea sau respingerea încadrării în grad şi tip de handicap se atestă prin certificat emis de către comisiile de evaluare. Eliberarea certificatului este scutită de taxa de timbru.
(6) Activitatea comisiilor de evaluare este coordonată metodologic de Ministerul Muncii, Familiei şi Protecţiei Sociale."
9. Articolul 90 se abrogă.
10. După articolul 90 se introduc cinci noi articole, articolele 901-905 ,cu următorul cuprins:
„Art. 901. - (1) In structura Ministerului Muncii, Familiei şi Protecţiei Sociale funcţionează Comisia superioară, cu activitate decizională în soluţionarea contestaţiilor la certificatele de încadrare în grad şi tip de handicap, emise de comisiile de evaluare judeţene sau ale sectoarelor municipiului Bucureşti. (2) Comisia superioară are următoarea componenţă: a) preşedinte, medic de medicină generală sau medic de specialitate expertiză medicală a capacităţii de muncă, absolvent de cursuri de management în domeniul sociomedical;
(5) In funcţie de numărul contestaţiilor, numărul membrilor Comisiei superioare poate fi suplimentat, prin ordin al ministrului muncii, familiei şi protecţiei sociale.
Art. 902. - (1) Principalele atribuţii ale Comisiei superioare sunt:
(2) In exercitarea atribuţiilor prevăzute la alin. (1), Comisia superioară emite decizii după cum urmează:
(5) Pe baza deciziei de reevaluare reglementate la alin. (1) lit. b), emisă în 5 zile de la raportare, conducătorul direcţiei generale de asistenţă socială şi protecţia copilului competente din punct de vedere teritorial suspenda, prin act administrativ, dreptul la asistenţă socială sub formă de prestaţii sociale, până la încheierea procesului de reevaluare.
Art. 903. - (1) Comisia superioară are obligaţia de a îndeplini atribuţiile prevăzute la art. 902 alin. (1) şi (2) în termen de 45 de zile lucrătoare de la data înregistrării contestaţiei sau de la data emiterii deciziei privind reevaluarea persoanelor adulte cu handicap.
(3) Procedura prevăzută la alin. (2) se efectuează de o comisie de experţi din domeniul medicinei, din domeniul psihologiei şi din domeniul asistenţei sociale în interiorul termenului prevăzut la alin. (1), ia solicitarea Comisiei superioare, desemnaţi prin tragere la sorţi din Lista naţională de specialişti.
Art. 904. - (1) Comisia superioară desemnează, prin tragere la sorţi, din Lista naţională de specialişti din domeniul medicinei, din domeniul psihologiei, din domeniul asistenţei sociale câte un specialist sau un grup de specialişti, în funcţie de numărul cazurilor, care va reevalua persoana/persoanele şi va întocmi un raport de reevaluare.
Art. 905. - (1) Dacă în urma reevaluării se menţine încadrarea în grad de handicap, Comisia superioară dispune, prin decizie, încetarea suspendării dreptului la asistenţă socială sub formă de prestaţii sociale. In această situaţie, persoana cu handicap va primi drepturile aferente perioadei suspendării.
(3) Dacă în urma reevaluării se schimba încadrarea în grad de handicap, Comisia superioară dispune, prin decizie, încadrarea în gradul de handicap corespunzător.
(4) Punerea în executare a deciziilor prevăzute la alin. (1)-(3) se face de către direcţia generală asistenţă socială şi protecţia copilului care a stabilit iniţial gradul şi tipul de handicap şi dreptul la prestaţiile sociale."
11. Articolul 100 se modifică şi va avea următorul cuprins:
„Art. 100. - (1) Următoarele fapte constituie contravenţii şi se sancţionează după cum urmează:
b) nerespectarea dispoziţiilor art. 18-20, art. 21 alin. (3) si (4), art. 22, art. 23 alin. (1) si(2), art. 24, 30 si 31, art. 33 alin. (1), art. 34 alin. (3), art. 51 alin. (4), art. 55 alin. (1), art. 61-64, art. 65 alin. (1), (2) si (5), art. 66-68, art. 69 alin. (1), art. 70, 71 si art. 82, cu amendă de la 6.000 lei la 12.000 lei;
(6) Prevederile prezentei legi referitoare la contravenţii se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare."
Art. II. - Comisia superioară va soluţiona contestaţiile rămase nesoluţionate până la data intrării în vigoare a prezentei ordonanţe de urgenţă, în termen de 3 luni de la data publicării în Monitorul Oficial al României, Partea I.
Art. III. - Comisia superioară are dreptul de a reevalua dosarele rezultate în urma misiunilor de control efectuate în temeiul ordinului ministrului muncii, familiei şi protecţiei sociale, până la data intrării în vigoare a prezentei ordonanţe de urgenţă.
Art. IV. - (1) In termen de 15 zile de la data intrării în vigoare a prezentei ordonanţe de urgenţă se va aproba procedura de suspendare a dreptului de asistenţă socială sub formă de prestaţii sociale, prin ordin al ministrului muncii, familiei şi protecţiei sociale.
(2) Regulamentul de organizare şi funcţionare a Comisiei superioare se aprobă prin ordin al ministrului muncii, familiei şi protecţiei sociale, în termen de 15 zile de la data intrării în vigoare a prezentei ordonanţe de urgenţă.
(3) Ordinul comun al ministrului muncii, familiei şi protecţiei sociale şi al ministrului sănătăţii prevăzut la art. 902 alin. (1) lit. c) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, se aprobă în termen de 15 zile de la data intrării în vigoare a prezentei ordonanţe de urgenţă.
Sursa: http://www.legex.ro